পড়া শেষে আমিন বলল, ভাইয়া! তোমার লেখাটা দারুণ হয়েছে কিন্তু বলো তো, ফুল ছিঁড়ে, পাখি ধরে আমরা যদি একটু আনন্দ না করতে পারি, তাহলে এসবের প্রয়োজনই বা কী ছিল? আফফান বলল, এগুলো আল্লাহ আমাদের উপকারের জন্যই সৃষ্টি করেছেন। তাই এগুলো যেখানে যেভাবে আছে, সেখানে সেভাবেই রাখতে হবে। না হলে পরিবেশে বিপর্যয় নেমে আসবে। যেমন তিনি বলেছেন, “তোমরা কি দেখ না! আকাশ ও পৃথিবীতে যা কিছু আছে, আল্লাহ সবই তোমাদের কল্যাণে নিয়োজিত করে দিয়েছেন।” (সূরা লুকমান : ২০)